da de da de da de fi en en en sv da nl de bar da da da da nl da da en da da da da da da da de de da da es da da it da de
Idræt og leg i hverdagen | Dansk Skoleforening for Sydslesvig e.V.
Pædagoger og medhjælpere i Skoleforeningens fritidsordninger og lærere i indskolingen var forleden på kursus i brug af idræt og leg som redskab til inklusion.
- Når inklusion handler om deltagelse i et fællesskab, stilles der krav til de pædagogisk ansatte om at være fleksible og have faglig fantasi – så idræts- og legefællesskabet er klar til at opsluge alle børn. Aktiviteter er inkluderende, når vi i arbejdet med idræt og leg sørger for, at alle deltager på det niveau, som er passende for den enkelte med den passende støtte, som det kræver, forklarede Per Ryt-Hansen, ekstern lektor i idræt og konsulent på kurset, som fandt sted på Jaruplund Højskole.
Kurset var en blanding af teoretisk og praktisk arbejde og gav kursisterne mange værktøjer til at justere den måde, de bruger idræt og leg på i deres daglige arbejde.
- Afgørende for inklusion er at skabe rammer og muligheder. Pædagogen som igangsætter bliver derfor afgørende for, om inklusion lykkes, sagde Per Ryt-Hansen.
- Eleverne har krav på en god idrætsundervisning.
At arbejde med inklusion er at have fokus både på det enkelte barn, men også på de børn, der kan falde ud af fællesskabet. Kurset har således givet konkrete ideer til, hvordan der kan arbejdes med voksenrollen, organisering og indhold, når målet er inklusion og inkluderende fællesskaber.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg